**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **24.03.2021, online**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

 Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Richard Bednár - zástupca p. riaditeľky

**Hostia:**

Michal Mihálik - právnik, Nosko&Partners

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Kontrola úloh
2. Očakávaný HV 2020
3. Obchodný plán 2021
4. Obchodný plán 2022 - proces
5. LUDUS
6. Vymenníková stanica
7. Organizačná štruktúra a náklady
8. Príprava relácie o varení
9. Plán dotačných výziev a grantov
10. Reporting – doterajšie podujatia (online), mesačné fin. výsledky
11. Sociálny fond
12. Nájmy
13. Rôzne
14. Termín ďalšieho stretnutia predstavenstva

Na základe podnetu p. Bednára, P. Fabián navrhol doplniť program nasledovne:

Pred bod č. 13. doplniť bod „13. Kamery“ a príslušne zmeniť číslovanie následných bodov.

Keďže neboli ďalšie návrhy na zmenu ani doplnenie programu, PP dal hlasovať o navrhovanej zmene programu.

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

PP dal hlasovať o návrhu upraveného programu ako celku:

1. Kontrola úloh
2. Očakávaný HV 2020
3. Obchodný plán 2021
4. Obchodný plán 2022 - proces
5. LUDUS
6. Vymenníková stanica
7. Organizačná štruktúra a náklady
8. Príprava relácie o varení
9. Plán dotačných výziev a grantov
10. Reporting – doterajšie podujatia (online), mesačné fin. výsledky
11. Sociálny fond
12. Nájmy
13. Kamery
14. Rôzne
15. Termín ďalšieho stretnutia predstavenstva

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod č. 1. – Kontrola úloh**

PP prešiel otvorené úlohy a skonštatoval ich stav.

**Bod č. 2. – Očakávaný HV 2020**

P. Fabián sa spýta p. riaditeľky, ako sa vyvíja úroveň hospodárenia za rok 2020. P. riaditeľka informovala, že HV za rok 2020 sa zatiaľ vyvíja na úrovni +30.507 EUR. Konečný výsledok bude zrejmý až po doriešení dotácií a zúčtovania energií. P. Fabián skonštatoval, že zúčtovanie za teplo by malo priniesť preplatok, predovšetkým vplyvom nižšej spotreby. Čo sa týka plynu to závisí od toho, ako bol odčítaný v roku 2019. Celkovo predpokladá mierne navýšenie HV oproti súčasnému stavu, pričom „cash-flow“ by mohol byť niekde okolo 0, pri zohľadnení investície do Obilnej ulice, odpisov a neplatičov z radov nájomcov. Aby sa nemuselo podávať opravné daňové priznanie, navrhol podať odklad jeho riadneho podania.

Uznesenie č. 24.03.2021/1.: *predstavenstvo žiada p. riaditeľku o požiadanie daňového úradu o odklad podania daňového priznania za rok 2020.*

**Úloha č.: 24.03.2021 / 1.**

**Zodpovedá: p. riaditeľka**

**Termín: 31.03.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 3. – Obchodný plán 2021**

P. riaditeľka informovala o porade vedenia Mestkej časti Bratislava-Ružinov, na ktorú dostala pozvánku ohľadne Obchodného plánu 2021. Informovala o tom, že boli vznesené nasledovné požiadavky zo strany vedenia meskej časti:

1. prítomnosť zástupcu predstavenstva, keď sa bude prezentovať alebo obhajovať obchodný plán a iných materiáloch, ktoré sa prezentujú na zastupiteľstve, miestnej rade alebo komisiách,
2. termín predkladania obchodného plánu by mal byť stanovený na predchádzajúci rok oproti platnosti obchodného plánu, t. j. nie v roku, v ktorom má byť už platný,
3. umelo nenavyšovať náklady v pláne.

P. riaditeľka povedala, že bod č. 3 vedeniu MÚ vysvetlila, prečo nejde o umelé navyšovanie nákladov.

PP sa vyjadril k požiadavkám vedenia v tom zmysle, že požiadavky vedenia mestskej časti sú rozumné a víta ich.

Ad 1.) v prípade, že príde pozvánka na stretnutie vedenia mestskej časti, predstavenstvo vyvinie snahu o účasť svojho zástupcu.

Ad 2.) predloženie obchodného plánu na rok 2021 sa posúvalo kvôli požiadavkám vedenia mestskej časti na aktualizáciu plánu. Je namieste stanoviť si proces prípravy obchodného plánu tak, aby bol pripravený v polovici novembra predchádzajúceho roka. Tento proces bude predmetom rokovania predstavenstva v bode č. 4.

Ad 3.) náklady sa v pláne umelo nenavyšovali. Pripomenul prítomným, že, na základe jeho požiadavky, došlo k preskupeniu nákladov vplyvom personálnych a iných zmien v rámci Spoločnosti, pričom pripomenul navýšenie položky „služby“ a zníženie položky „osobné náklady“ vplyvom rozviazania pracovného pomeru IT technika, interného právnika Spoločnosti a prepustenia pracovníčky marketingu. V tejto súvislosti uviedol, že Spoločnosť neustále prináša nové opatrenia na šetrenie finančných prostriedkov, pričom vďaka práci členov predstavenstva sú tieto úspory veľmi významné.

**Bod. č. 4 – Obchodný plán 2022 - proces**

P. Fabián otvoril rokovanie o tomto bode s tým, že vysvetlil princíp „W“ plánovania. Tento systém navrhol ako vhodný aj v prípade Spoločnosti, na čom sa napokon prítomní zhodli. V septembri predstavenstvo spoločnosti zadefinuje východiská pre plán na rok 2022, na základe ktorých výkonná zložka organizácie pripraví návrh plánu a predloží ho na rokovania predstavenstva. Typicky je potrebné jedno pripomienkové konanie zo strany predstavenstva na prerobenie plánu. Po úprave by mal ísť plán na posledné osúhlasenie, prípadne spojené s požiadavkou na zapracovanie menej významných zmien. P. Pilková upresnila prítomným, kedy je potrebné mať plán schválený tak, aby mohol ísť na príslušné porady, komisie atd. Harmonogram prípravy plánu bol dohodnutý nasledovne:

September – definovanie východísk plánu na rok 2022

September-október (približne mesiac) – príprava plánu výkonnou zložkou

Október – pripomienky zo strany predstavenstva k návrhu plánu

September-október (približne mesiac) – úprava plánu výkonnou zložkou

Koniec októbra – osúhlasenie plánu predstavenstvom a zaslanie DR

Polovica novembra – súhlas zo strany DR a zaslanie návrhu Obchodného plánu akcionárovi

**Bod. č. 5 – LUDUS**

P. riaditeľka informovala, že napriek jej intenzívnej snahe sa jej nepodarilo od BSK získať pripomienky k návrhu zmluvy Spoločnosti vo veci divadla LUDUS. Jednanie o nájme preto viazne. Uviedla, že odbor kultúry na BSK riešil v posledných týždňoch grantový systém, preto pravdepodobne nezaslali svoje pripomienky Spoločnosti v termíne, ktorý prisľúbili. PP navrhol uznesenie na predĺženie lehoty o niekoľko dní.

Uznesenie č. 24.03.2021/2.: *predstavenstvo žiada p. riaditeľku, aby informovala BSK, že predstavenstvo Spoločnosti chápe pracovné vyťaženie predstaviteľov BSK, kvôli ktorému nestihli predložiť pripomienky k zmluve do konca minulého týždňa, podľa ich predchádzajúcich predstáv, a že očakáva ich vyjadrenie v náhradnom termíne do 29.03.2021.*

**Úloha č.: 24.03.2021 / 2.**

**Zodpovedá: p. riaditeľka**

**Termín: 24.03.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 6 – Výmenníková stanica**

PP vysvetlil, ďalší postup vo veci a možnosti realizácie rekonštrukcie výmenníkovej stanice tepla, na základe informácií, ktoré mal k dispozícii. Požiadal o strpenie, pokiaľ nezistí ďalšie informácie na definovanie predmetu zákazky vplyvom plánovaných zmien v periférnych a iných častiach vykurovacieho systému ako aj potenciálneho financovania.

Uznesenie č. 24.03.2021/3.: *predstavenstvo žiada p. riaditeľku o prípravu VO na projekt, výkaz-výmer a rozpočet rekonštrukcie výmenníkovej stanice tepla v DK Ružinov za účelom zistenia potreby prostriedkov pre financovanie tejto investície.*

**Úloha č.: 24.03.2021 / 3.**

**Zodpovedá: p. riaditeľka**

**Termín: 09.04.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 7 – Organizačná štruktúra a náklady**

P. Kurhajcová požiadala o zaradenie tohto bodu do programu z dôvodu, že došlo k zmene organizačnej štruktúry spoločnosti, a teda aj ku zmene kompetencií, prípadne náplne práce niektorých zamestnancov. Je preto dôležité, aby sa tým predstavenstvo zaoberalo komplexne, a v prípade potreby upravilo mzdy tých zamestnancov, ktorých sa to týka.

P. Pilková navrhla, aby sa zjednotila mzdová úroveň na úrovni vedúcich oddelení v Spoločnosti.

P. Ďurajková navrhla, aby bol p. Bednár vedúcim oddelenia.

P. riaditeľka informovala, že chodia listy od kandidátov na pozíciu právnika, zatiaľ nie je spravený výber – intenzívne bude riešiť túto otázku po Veľkej noci.

P. riaditeľka navrhla, aby bol p. Bednár zástupcom riaditeľky.

P. Piková navrhla, aby bol p. Bednár vedúcim Oddelenia podujatí a zároveň zástupcom riaditeľa/riadieľky.

P. Fabián bol názoru, že zjednotenie platových úrovní na stupni vedúcich oddelení je ekonomicky nehospodárne a nesprávne, pretože každá funkcia má inú náplň kompetencií a zodpovedností a trhová cena práce rôznych typov ľudí je iná. Čo sa týka zástupcu p. riaditeľky, skonštatoval, že je právomoc nominovať svojho zástupcu na schválenie predstavenstvom v princípe v jej rukách.

Uznesenie č. 24.03.2021/4.: *predstavenstvo žiada p. riaditeľku o prípravu zmeny organizačnej štruktúry tak, že sa zruší funkcia Manažéra podujatí a vytvorí pozícia vedúceho Oddelenia podujatí. Na túto novú pozíciu prejde p. Bednár, pričom jeho plat zostáva nezmenený. Predstavensto žiada p. riaditeľku, aby zadefinovala túto pozíciu v katalógu pracovných pozícií a pripravila zmenu v katalógu platov. Predstavenstvo zároveň berie na vedomie a súhlasí s tým, že p. Bednár bude zástupcom p. riaditeľky/riaditeľa Spoločnosti.* *Účinnosť zmien sa plánuje k 1.5.2021.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 8 – Relácia o varení**

P. Pilková informovala o tom, že v priebehu apríla by bolo vhodné pripraviť priestory pre natáčanie relácie o varení, aby sa v máji spustilo natáčanie relácie.

P. riaditeľka informovala, že na reláciu o varení nájde Spoločnosť financie v položke prevádzkových nákladov. P. riaditeľka informovala, že p. Valúch p. Pilková sa potrebujú dohodnúť na postupe v danej veci, t. j. presune profesionálneho kuchynského vybavenia poskytnutého p. Kurhajcovou, dokúpenia potrebného vybavenie a úpravy priestorov pre natáčanie relácie. P. Valúch bude časovo k dispozícii v potrebnom rozsahu.

**Bod. č. 9 – Plán dotačných výziev a grantov**

P. Pilková sa spýtala p. riaditeľky na to, čo má Spoločnosť podané v tejto oblasti a čo je v akom procese, resp. sa plánuje. P. riaditeľka informovala o tom, že Spoločnosť dostala dotáciu z FPU, z BSK nie. V BSK je možnosť získať len individuálne dotácie.

**Bod. č. 10 – Reporting – doterajšie podujatia (online), mesačné fin. výsledky**

P. Fabián pripomenul p. riaditeľke žiadosť, aby pripravila finančný plán po mesiacoch podobne, ako to mala Spoločnosť v roku 2020.

P. riaditeľka informovala o správe, ktorú poslala k výsledkom online podujatí a relatívne vysokým počtom videní. Spoločnosť je v pozícii inovátora a jedného z lídrov v danej oblasti.

**Bod. č. 11 – Sociálny fond**

Uznesenie č. 24.03.2021/5.: *predstavenstvo žiada o prepracovanie predloženého návrhu interného firemného predpisu o sociálnom fonde.*

**Úloha č.: 24.03.2021 / 4.**

**Zodpovedá: p. riaditeľka**

**Termín: 12.04.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 12 – Nájmy**

P. Fabián sa spýtal, ako vyzerá situácia s nájmami Spoločnosti, predovšetkým koľko je momentálne voľných priestorov k dispozícii.

P. riaditeľka informovala, že Spoločnosť má k dispozícii dovedna 5 voľných priestorov:

- 4 v SD Nivy,

- 1 v DK Ružinov,

v celkovej hodnote za prenájom do 1.000 EUR/kalendárny mesiac.

Žiadosti o “refund” nájomného boli podané v rozsahu, v ktorom to bolo možné s ohľadom na súčinnosť nájomníkov, t. j. všetky žiadosti boli podané, okrem dvoch. P. Mihálik informoval, že s p. riaditeľkou plánujú budúci týždeň „prejednať nájomníkov“, ktorí majú záväzky voči Spoločnosti po lehote splatnosti. P. Mihálik vysvetlil dikcie súčasných právnych noriem v tejto oblasti.

P. riaditeľka uviedla, že z dotácií z MH SR Spoločnosť dostala už niektoré čiastky dokopy cca. 10.000 EUR/inkriminovaný mesiac.

**Bod. č. 13 – Kamery**

P. Bednár informoval o situácii so zaobstarávaním kamier v zmysle predchádzajúceho uznesenia predstavenstva a o tom, že je potrebné navýšiť rozpočet na obstaranie kamier s príslušenstvom.

Uznesenie č. 24.03.2021/6.: *predstavenstvo schvaľuje žiadosť o navýšenie rozpočtu na obstaranie 6 kamier s príslušenstvom v SD Nivy, SD Trávniky a SD Prievoz na sumu do 4.400 EUR, vrátane DPH.*

**Úloha č.: 24.03.2021 / 5.**

**Zodpovedá: p. riaditeľka**

**Termín: 12.04.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 14 – Rôzne**

P. riaditeľka infomovala, o ukončení leasingu na automobil CADDY, a že od predstavenstva ako štatutárneho orgánu potrebuje zabezpečiť prepis vozidla.

Uznesenie č. 24.03.2021/7.: *predstavenstvo súhlasí so žiadosťou p. Gajarskej o preloženie dátumu realizácie lunaparku z roku 2021 na rok 2022 v rovnakom období.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie č. 24.03.2021/8.: predstavenstvo schvaľuje žiadosť o zníženie nájmu p. Jurištu za obdobie november- december 2020 a január-marec 2021.

*Hlasovanie:*

*Za: 0*

*Proti: 1 (p. Pilková)*

*Zdržal sa: 3* (p. Kurhajcová, p. Ďurajková, p. Fabián)

Uznesenie bolo prijaté.

Uznesenie č. 24.03.2021/9.: predstavenstvo schvaľuje žiadosť spoločnosti Dallmayr, s.r.o. o splátkový kalendár k 31.12.2021.

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie č. 24.03.2021/10.: predstavenstvo schvaľuje predčasné ukončenie zmluvného vzťahu so spoločnosťou KiWi Vision, s.r.o., s tým, že tento vzťah bude ukončený k 30.06.2021.

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie č. 24.03.2021/11.: LADON predstavenstvo schvaľuje predčasné ukončenie zmluvného vzťahu so spoločnosťou KiWi Vision, s.r.o., s tým, že tento vzťah bude ukončený k 30.06.2021.

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 15 – Termín ďalšieho stretnutia predstavenstva**

Prítomní sa dohodli na termíne ďalšieho stretnutia predstavenstva Spoločnosti dňa 14.4.2021 o 10:00.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 29.03.2021

Zapísal: František Fabián